**Tiszavasvári Város Önkormányzata**

**Képviselő-testületÉNEK**

**29/2020. (I.30.) Kt. számú**

**határozata**

**Terebes Anikó bérlő Tiszavasvári, Kossuth u. 3. II/9. szám alatti bérlakás értékesítésére vonatkozó kérelméről**

Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló módosított 12/2019. (IV.1.) önkormányzati rendelete 39. § (2) bekezdésében foglalt hatáskörében eljárva „Terebes Anikó bérlő Tiszavasvári, Kossuth u. 3. II/9. szám alatti bérlakás értékesítésére vonatkozó kérelméről” szóló előterjesztésről az alábbi határozatot hozza:

1. A Képviselő-testületnek szándékában áll értékesíteni a Tiszavasvári, **Kossuth u. 3. II/9.** sz. alatti, tiszavasvári **1716/12/A/9 hrsz**-ú önkormányzati lakást **Terebes Anikó** bérlő részére, amennyiben a bérlő vállalja a vételár 6 hónapon belüli, egyösszegben történő megfizetését.
2. A lakás **vételára** – annak egyösszegben történő megfizetése esetén - a forgalmi érték 30 %-val csökkentett összege, azaz **4.033.411Ft**.
3. Az ingatlan megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj – a vevőt terhelik.
4. Az adásvételi szerződés megkötésének feltétele, hogy a bérlő lakbér, és az Önkormányzat részére fizetendő egyéb díjhátralékkal ne rendelkezzen.
5. Felkéri a polgármestert, hogy

* tájékoztassa Terebes Anikó bérlőt a Képviselő-testület döntéséről,
* az adásvételi-szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**